IN407A 2019/109-4. CONCESIÓN A HIDROELÉCTRICA DEL ARNEGO, S. L. DE CONSTRUCIÓN DE INSTALACIÓN ELÉCTRICA NO CONCELLO DE LALÍN
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 28/05/2020)

Primeiro.— O 17 de xuño de 2019, a empresa Hidroeléctrica del Arnego S. L. solicitou a autorización administrativa previa, a autorización administrativa de construción e a declaración de utilidade pública da instalación eléctrica denominada Centro de manobra en punto fronteira existente no Castelo. Examinado o proxecto de execución, conclúese que a instalación consiste nunha liña subterránea de media tensión e un centro de manobra no concello de Lalín. Segundo.— Mediante escritos do 28 de agosto de 2019, esta xefatura territorial notificou ás persoas contidas na relación de bens e dereitos afectados a solicitude da autorización administrativa previa, a autorización administrativa de construción e a declaración de utilidade pública da instalación eléctrica referida. Terceiro.— O proxecto someteuse ao trámite de información pública mediante resolución do 28 de agosto de 2019 publicada nos seguintes medios: Durante o mencionado trámite non se recibiron alegacións. Cuarto.— Esta xefatura territorial solicitou o preceptivo informe ás distintas administracións, organismos ou, de ser o caso, empresas de servizos de interese xeral afectadas. A empresa promotora manifestou á súa conformidade cos condicionados establecidos. Quinto.— Para aqueles casos nos que non foi posible efectuar notificacións, o 24 de outubro de 2019 e o 28 de outubro de 2019 publicouse o correspondente anuncio no Diario Oficial de Galicia e no Taboleiro Edictal Único do Boletín Oficial do Estado, respectivamente, co fin de realizar a notificación por comparecencia. Transcorrido o prazo establecido no dito anuncio non compareceu ningunha persoa interesada. Sexto.— Os servizos técnicos da xefatura territorial á vista da documentación contida no expediente emitiron informe favorable sobre a solicitude de autorización. Primeiro.— A Xefatura Territorial de Pontevedra é competente para resolver este expediente con fundamento no Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria (DOG nº 18, do 25 de xaneiro de 2018) e no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 1 de febreiro). Segundo.— A lexislación de aplicación ao presente expediente é: Terceiro. —As características técnicas máis salientables do proxecto Centro de manobra en punto fronteira no Castelo, para a que Hidroeléctrica del Arnego S. L. solicita a autorización administrativa de construción, son: As instalacións discorren polo Castelo, concello de Lalín (Pontevedra). Conforme con todo o indicado, 1. Outorgar á empresa Hidroeléctrica del Arnego S. L. as autorizacións administrativas previa e de construción da instalación de distribución de enerxía eléctrica denominada Centro de manobra en punto fronteira no Castelo, cuxas características se axustarán en todas as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente.2. Declarar a utilidade pública, en concreto, da citada instalación eléctrica, o que leva implícito a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa. A empresa Hidroeléctrica del Arnego S. L. asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. En todo momento deberanse cumprir as normas e directrices vixentes que resulten de aplicación, en particular, canto establece o Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, poderase interpoñer recurso de alzada ante o conselleiro de Economía, Emprego e Industria da Xunta de Galicia, no prazo dun mes contado a partir do día seguinte ao da súa notificación ou publicación, de acordo co disposto nos artigos 121 e 122 da Lei 39/2015, do 1 de outubro, do Procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren. Consonte ao establecido na disposición adicional terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, o prazo indicado non comezará a contar ata a perda de vixencia do referido Real decreto ou, no seu caso, as prórrogas do mesmo en relación coa suspensión de prazos administrativos. Pontevedra, 19 de maio de 2020.-O xefe territorial, Ignacio Rial Santomé.